ประกาศกรมการขนส่งทางบกประกาศกรมการขนส่งทางบกเรื่องมอบอำนาจเปรียบเทียบความผิดตามพระราชบัญญัติการขนส่งทางบกพ.ศ. ๒๕๒๒พระราชบัญญัติรถยนตร์ พ.ศ. ๒๕๒๒ และพระราชบัญญัติล้อเลื่อน พุทธศักราช ๒๔๗๘ที่มีโทษปรับสถานเดียว[๑] ตามที่ได้มีประกาศกรมการขนส่งทางบก เรื่องมอบอำนาจเปรียบเทียบความผิดตามพระราชบัญญัติการขนส่งทางบก พ.ศ. ๒๕๒๒พระราชบัญญัติรถยนต์ พ.ศ. ๒๕๒๒ และพระราชบัญญัติล้อเลื่อน พุทธศักราช ๒๔๗๘ที่มีโทษปรับสถานเดียว ประกาศ ณ วันที่ ๒๑ กุมภาพันธ์ พ.ศ. ๒๕๓๕ ไว้แล้ว นั้นโดยที่ได้มีประกาศใช้บังคับพระราชกฤษฎีกาแบ่งส่วนราชการกรมการขนส่งทางบกกระทรวงคมนาคม พ.ศ. ๒๕๓๘ ซึ่งมีผลทำให้การแบ่งส่วนราชการของกรมการขนส่งทางบก กระทรวงคมนาคมมีการเปลี่ยนแปลงไปและมีการกำหนดตำแหน่งขึ้นใหม่ ประกอบกับในส่วนของกรมตำรวจกระทรวงมหาดไทยได้มีการปรับปรุงโครงสร้างการแบ่งส่วนราชการและการกำหนดตำแหน่งขึ้นใหม่เช่นกัน ฉะนั้นเพื่อให้การมอบอำนาจเปรียบเทียบความผิดเป็นไปด้วยความเหมาะสมและสอดคล้องกับการกำหนดตำแหน่งต่างๆ ขึ้นใหม่ดังกล่าว อาศัยอำนาจตามความในมาตรา ๑๖๓ วรรคหนึ่ง แห่งพระราชบัญญัติการขนส่งทางบกพ.ศ. ๒๕๒๒ และอาศัยอำนาจตามความในมาตรา ๖๗ ทวิ แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๗) พ.ศ. ๒๕๓๐และอาศัยอำนาจตามความในมาตรา ๒๘ แห่งพระราชบัญญัติล้อเลื่อน พุทธศักราช ๒๔๗๘ซึ่งแก้ไขเพิ่มเติมโดยพระราชบัญญัติล้อเลื่อน (ฉบับที่ ๗) พ.ศ. ๒๕๓๐อธิบดีกรมการขนส่งทางบกมอบอำนาจเปรียบเทียบบรรดาความผิดตามพระราชบัญญัติการขนส่งทางบกพ.ศ. ๒๕๒๒ พระราชบัญญัติรถยนต์ พ.ศ. ๒๕๒๒ และพระราชบัญญัติล้อเลื่อน พุทธศักราช๒๔๗๘ ที่มีโทษปรับสถานเดียวไว้ ดังต่อไปนี้ข้อ ๑ให้ยกเลิกประกาศกรมการขนส่งทางบก เรื่องมอบอำนาจเปรียบเทียบความผิดตามพระราชบัญญัติการขนส่งทางบก พ.ศ. ๒๕๒๒พระราชบัญญัติรถยนต์ พ.ศ. ๒๕๒๒ และพระราชบัญญัติล้อเลื่อน พุทธศักราช ๒๔๗๘ที่มีโทษปรับสถานเดียว ประกาศ ณ วันที่ ๒๑ กุมภาพันธ์ พ.ศ. ๒๕๓๕ข้อ ๒บรรดาความผิดตามพระราชบัญญัติการขนส่งทางบก พ.ศ. ๒๕๒๒ พระราชบัญญัติรถยนต์พ.ศ. ๒๕๒๒ และพระราชบัญญัติล้อเลื่อน พุทธศักราช ๒๔๗๘ ที่มีโทษปรับสถานเดียวซึ่งได้เกิดขึ้นในเขตกรุงเทพมหานคร และในเขตจังหวัดอื่นนอกจากกรุงเทพมหานครให้เจ้าพนักงานผู้ดำรงตำแหน่งต่อไปนี้มีอำนาจเปรียบเทียบ(๑) ผู้อำนวยการสำนักควบคุมการขนส่ง กรมการขนส่งทางบก(๒) ผู้อำนวยการส่วนตรวจการขนส่ง สำนักควบคุมการขนส่งกรมการขนส่งทางบก(๓) หัวหน้าฝ่ายตรวจการ ส่วนตรวจการขนส่งสำนักควบคุมการขนส่ง กรมการขนส่งทางบก(๔) หัวหน้าฝ่ายเปรียบเทียบ ส่วนตรวจการขนส่งสำนักควบคุมการขนส่ง กรมการขนส่งทางบก(๕) ข้าราชการพลเรือนสามัญตั้งแต่ระดับ ๓ ขึ้นไป ในฝ่ายตรวจการและฝ่ายเปรียบเทียบ ส่วนตรวจการขนส่ง สำนักควบคุมการขนส่ง กรมการขนส่งทางบกข้อ ๓บรรดาความผิดตามพระราชบัญญัติการขนส่งทางบก พ.ศ. ๒๕๒๒ พระราชบัญญัติรถยนต์พ.ศ. ๒๕๒๒ และพระราชบัญญัติล้อเลื่อน พุทธศักราช ๒๔๗๘ ที่มีโทษปรับสถานเดียวซึ่งได้เกิดขึ้นในเขตกรุงเทพมหานครให้เจ้าพนักงานผู้ดำรงตำแหน่งต่อไปนี้มีอำนาจเปรียบเทียบ(๑) ผู้อำนวยการสำนักงานขนส่งเขตพื้นที่และข้าราชการพลเรือนสามัญตั้งแต่ระดับ ๓ ขึ้นไป ในสำนักงานขนส่งเขตพื้นที่นั้นสำหรับบรรดาความผิดที่ได้เกิดขึ้นในเขตท้องที่ความรับผิดชอบ(๒) ผู้กำกับการสถานีตำรวจนครบาลหรือรองผู้กำกับการหัวหน้าสถานีตำรวจนครบาลหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้น ๆสำหรับบรรดาความผิดที่ได้เกิดขึ้นในเขตท้องที่ความรับผิดชอบ(๓) พนักงานสอบสวนของกองบังคับการตำรวจจราจรซึ่งมีตำแหน่งตั้งแต่รองสารวัตรขึ้นไปหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้น ๆสำหรับบรรดาความผิดที่ได้เกิดขึ้นในเขตท้องที่ความรับผิดชอบข้อ ๔บรรดาความผิดตามพระราชบัญญัติการขนส่งทางบก พ.ศ. ๒๕๒๒ พระราชบัญญัติรถยนต์พ.ศ. ๒๕๒๒ และพระราชบัญญัติล้อเลื่อน พุทธศักราช ๒๔๗๘ ที่มีโทษปรับสถานเดียวซึ่งได้เกิดขึ้นในเขตจังหวัดอื่นนอกจากกรุงเทพมหานครให้เจ้าพนักงานผู้ดำรงตำแหน่งต่อไปนี้มีอำนาจเปรียบเทียบ(๑) ขนส่งจังหวัด และข้าราชการพลเรือนสามัญตั้งแต่ระดับ ๓ขึ้นไป ในสำนักงานขนส่งจังหวัด สำหรับบรรดาความผิดที่เกิดขึ้นในเขตจังหวัดนั้น(๒) หัวหน้าสำนักงานขนส่งจังหวัดสาขาและข้าราชการพลเรือนสามัญตั้งแต่ระดับ ๓ ขึ้นไป ในสำนักงานขนส่งจังหวัดสาขาสำหรับบรรดาความผิดที่เกิดขึ้นในเขตท้องที่ความรับผิดชอบ(๓)ผู้บังคับการตำรวจภูธรจังหวัดหรือผู้ปฏิบัติราชการแทนซึ่งเป็นหัวหน้าพนักงานสอบสวนตำรวจภูธรจังหวัดนั้นสำหรับบรรดาความผิดที่เกิดขึ้นในเขตท้องที่ความรับผิดชอบ(๔) ผู้กำกับการสถานีตำรวจภูธรอำเภอหรือรองผู้กำกับการหัวหน้าสถานีตำรวจภูธรอำเภอหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้น ๆสำหรับบรรดาความผิดที่เกิดขึ้นในเขตท้องที่ความรับผิดชอบ(๕) รองผู้กำกับการสถานีตำรวจภูธรกิ่งอำเภอหรือสารวัตรหัวหน้าสถานีตำรวจภูธรกิ่งอำเภอหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้น ๆสำหรับบรรดาความผิดที่เกิดขึ้นในเขตท้องที่ความรับผิดชอบ(๖) รองผู้กำกับการสถานีตำรวจภูธรตำบลหรือสารวัตรหัวหน้าสถานีตำรวจภูธรตำบลหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้น ๆสำหรับบรรดาความผิดที่เกิดขึ้นในเขตท้องที่ความรับผิดชอบ(๗) พนักงานสอบสวนกองตำรวจทางหลวงซึ่งมีตำแหน่งตั้งแต่รองสารวัตรขึ้นไปหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้น ๆสำหรับบรรดาความผิดที่เกิดขึ้นในเขตท้องที่ความรับผิดชอบทั้งนี้ ตั้งแต่วันที่ ๒๒ สิงหาคม ๒๕๔๐ เป็นต้นไปประกาศ ณ วันที่ ๒๒ สิงหาคม พ.ศ. ๒๕๔๐พงศกร เลาหวิเชียรอธิบดีกรมการขนส่งทางบกอัมพิกา/แก้ไข๒๔ กรกฎาคม ๒๕๔๔โชติกานต์/ปรับปรุง๒๓ มีนาคม ๒๕๕๘[๑] ราชกิจจานุเบกษาเล่ม ๑๑๕/ตอนที่ ๔๔ ง/หน้า ๑๔/๒ มิถุนายน ๒๕๔๑